Lempelsen i afgiften på personbiler, som regeringen og Dansk Folkeparti vedtog i 2017, vil medføre en forøgelse af CO2-udledningen, der er omkring 5 gange så stor, som det, regeringen begrænser CO2-udslippet med i de næste to år ved at friholde elbiler og hybridbiler for en stigning i afgifterne.

Tal fra Finansministeriet, som indgår i forhandlingerne om en ny klimaaftale, viser, at regeringens politik, der skal skaffe 1.000 flere elbiler i 2019 og 2020, vil betyde, at der frem til 2030 vil blive udledt mellem 10.000 og 14.000 ton CO2 mindre.

Men lempelsen af registreringsafgiften fra 2017 vil betyde, at CO2-udslippet over den samme periode vil stige med omkring 70.000 ton, viser et tidligere notat fra Finansministeriet.